kardosdrur/scandi-wiki huggingface dataset:
Finans (brætspil)

Finans er et brætspil som sandsynligvis er baseret på The Landlords Game. Spillet går ud på at købe virksomheder og aktier, spillet slutter når en spiller har to virksomhedsgrupper (en virksomhedsgruppe er alle virksomheder og alle aktier i samme farve) og 2 millioner kontantbeholdning. Spillepladen har 53 felter. Spillet har to slags hændelseskort "Børstips" og "Finanstidende", hændelseskortene kan påvirke spilleren som trækker kortet, alle spillerne, eller vare indtil et andet kort af samme type trækkes (f.eks. "Dårlige Tider", "Gode Tider" og "Byggestop"). Spillerne kan "gå" rundt på pladen ved at slå med en terning eller købe bil og "køre" rundt ved at slå med to terninger, i Bankens Hovedkvater går man altid rundt med en terning, handler kan kun ske i banken, grunde kan kun bebygges når man lander på et af to felter på spillepladen.

Finans findes i en ældre udgave lavet af Sesam (AB Alga) og en nyere udgave lavet af BRIO.

Brætspil
Pin-Ups (band)

Pin-Ups (1980-1983) var et dansk new wave band. Bandet debuterede i Saltlageret i september 1980, hvor de spillede opvarmning for Warm Guns. Pin-Ups spillede bl.a. til generationsmanifestationen NÅ!!80 i Huset i Magstræde og et udvalg af koncerter i Rockmaskinen, bl.a. sammen med No Knox og Before. Bandets sidste optræden var den 26. oktober 1983 til en koncert i Radiohuset, der blev optaget og sendt i DR P3 i november 1983.

Medlemmerne i Pin-Ups var Katrine Ring (Vokal), Michael Hillerup (bas, også i Brats og Birmingham 6), Kim Løhde Petersen (Guitar, vokal, også i Bravo Dalton, Birmingham 6, Los Tres Amigos og DKRockstarGorgeous), Carsten Petersen (guitar, vokal), Niels Nahmensen (trommer). Senere medlemmer inkluderer bl.a. Mikael Højris (bas) og Søren Santini Skov (trommer).

Pin-Ups var en videreudvikling af bandet Raven.

Udgivelser 
 Take One – 12" LP 1982 (Harlekin / HMLP-4303)

Eksterne henvisninger 
 Biografi på substans.info

Musikgrupper fra Danmark
New wave-grupper
Musikgrupper fra 1980
Ophørt i 1983
Lower Geyser Basin

Lower Geyser Basin er et gejserområde på omkring 30km2 i Yellowstone National Park i Wyoming, USA. Området ligger lige nord for Midway Geyser Basin.

Lower Geyser Basin har en mængde forskellige geotermiske forekomster, fx solfatara, gejsere, damme, varme kilder og fumaroler.

Mest kendt er Fountain Paintpots, der er såkaldte solfatara; det vil sige varme kilder, der indeholder kogende mudder i stedet for vand. Mudderet dannes af syre i vandet, som opløser mineralerne ved kildens bredder og omdanner disse til mudder, der som regel har en grå farve. Tæt ved ligger Pocket Basin, som har den største koncentration af solfatara i Yellowstone.

Også Great Fountain Geyser ligger i Lower Geyser Basin foruden en række andre, mindre kendte gejsere. En af de mere spektakulære gejsere er Clepsydra Geyser, som har fire ventiler, og som næsten er i konstant udbrud.

Kilderne i området er forholdsvis varme med temperaturer mellem 93o og 94o C. Nogle få er dog helt nede omkring 70o.

Noter

Eksterne henvisninger 

 Om Lower Geyser Basin fra Yellowstone.net 

Yellowstone National Park
Gejsere i Wyoming
Varme kilder
Sag panir

Sag panir (hindi साग पनीर sāg panīr) er en nordindisk madret som består af panir (usaltet ferskost), spinat og andre grønne blade (som bukkehorn eller sennepsblad) i karrysauce. Saag panir kan også indeholde spinat som den eneste grønne bladtype

Mad fra Indien
Sambar

Sambar (kannada: ಹುಳಿ, malayalam: സാംബാറ്, tamil: சாம்பார், telugu: సాంబారు) er en sydindisk linseret. Den benyttes som en sideret til ris og til en række indiske retter. 

Sambar består for det meste af tomater, linser og krydderier (sambar masala). Den serveres med en tynd sauce med få grøntsager og ofte kun løg.

Mad fra Indien
Hertug af Strathearn

Hertug af Strathearn er en britisk (skotsk) titel, der er blevet båret af fire medlemmer af den britiske kongefamilie. Titlen er knyttet til dalen Strathearn i den skotske region Perth and Kinross.

I Middelalderen blev Strathearn styret af en jarl (eller mormaer).

Hertug af Cumberland og Strathearn  
Hertug af Cumberland er en engelsk titel. Jarl af Dublin er en irsk titel.
 1766-1790: Prins Henry, hertug af Cumberland og Strathearn, jarl af Dublin, bror til Georg 3. af Storbritannien og til dronning Caroline Mathilde af Danmark-Norge, søn af prins Frederik Ludvig af Wales.

Hertug af Kent og Strathearn  
Hertug af Kent er en engelsk titel. Jarl af Dublin er en irsk titel.
 1799-1820: Prins Edvard Augustus, hertug af Kent og Strathearn, jarl af Dublin, fjerde søn af kong Georg 3. af Storbritannien, far til dronning Victoria af Storbritannien.

Hertug af Connaught og Strathearn 
Hertug af Connaught er en irsk titel. Jarl af Sussex er en engelsk titel. 
 1874-1942: Prins Arthur, hertug af Connaught og Strathearn, jarl af Sussex, tredje søn af Victoria af Storbritannien, far til kronprinsesse Margareta af Sverige, oldefar til Carl 16. Gustav af Sverige, Margrethe 2. til Danmark og Dronning Anne-Marie af Grækenland. 
 Prins Arthur af Connaught og Strathearn (1883-1938). 
 1942-1943: Alastair Arthur Windsor, hertug af Connaught og Strathearn, Jarl af Sussex.

Hertug af Cambridge og jarl af Strathearn 
I forbindelse med sit bryllup den 29. april 2011 blev William, hertug af Cambridge udnævnt til jarl af Strathearn, mens hans gemailinde Catherine, hertuginde af Cambridge blev grevinde af Strathearn. 

Strathearn
Polyphaga

Polyphaga er en underorden af biller, der indeholder ca. 90% af alle nulevende billearter. Polyphaga omfatter 144 familier, og udviser en meget stor variation i specialisering og tilpasning, med over 300.000 beskrevne arter.

Biller
Cathrine Larsåsen

Cathrine Larsåsen (født 5. december 1986 i Oslo, Norge), er en norsk atlet bosat i København som siden 2006 norsk rekord indehaver i stangspring.

Larsåsen satte sin første norske rekord 3. juni 2006, da hun slog Anita Tomulevskiss 10-år gamle rekord på 3,80 med 10 centimeter. Rekorden blev sat under et stævne på Lyngby Stadion. Fire meter grænse lykkedes hun bryde en uge senere, da hun sprang 4,01 meter i Sandnes, Norge. Siden da har hun forbedret rekorden til 4,35, som hun sprang på EM i Barcelona 2010 hvor hun nåede en 8. plads. Den seneste udendørs rekord på 4,40 blev sat 7. august 2011 i København. Ved landskampen 2012 mellem Norge, Sverige og Finland i Steinkjer i Norge, forbedrede Larsåsen sin egen norske indendørs rekord til 4,41 meter. Reglerne er sådan, at hvis en udlænding har haft bopæl i Danmark i mere end et halvt år, så kan man godt blive dansk mester, og det har Larsåsen som vandt DM 2011.

Cathrine Larsåsen bor i København sammen med den danske længdespringer Morten Jensen, de er begge medlem af Sparta Atletik, i Norge repræsenterer hun IL i BUL fra Oslo.

Norske mesterskaber 

  2013 Stangspring 4.30
  2012 Stangspring 4.05
  2011 Stangspring 4.31
  2010 Stangspring  4.15
  2009 Stangspring 4,10
  2008 Stangspring 4,30
  2007 Stangspring 4,15
  2006 Stangspring 3.90
  2006 Stangspring-inde 3,90
  2005 Stangspring 3,71
  2004 Stangspring 3,40

Danske mesterskaber 
  2011 Stangspring-inde 4,35

Eksterne henvisninger 
 iaaf.org – Athletes – Larsåsen Cathrine Biography 

Stangspringere fra Norge
Atleter fra Sparta Atletik
Personer fra Oslo
Emma Steenberg

Emma Steenberg (født 1994) er en dansk atlet medlem af Silkeborg AK 77.

Emma Steenberg vandt som 17-årig sølv ved inde-DM på 400 meter 2011.

Danske mesterskaber 
  2011 400 meter-inde 60,84

Eksterne henvisninger 
 Statletik.dk Profil – Emma Steenberg  

Sprintere fra Danmark
Atleter fra Silkeborg AK 77
All You Need Is Love

"All You Need Is Love" er en sang skrevet af John Lennon i samarbejde med Paul McCartney og krediteret til Lennon/McCartney. Den blev udgivet på single i 1967 sammen med "Baby You're A Rich Man". Senere blev den udgivet som sidste sang på albumet Magical Mystery Tour, der også er fra 1967.

Der er blevet lavet flere coverversioner af sangen, blandt andet i filmen Love Actually.

En række af gruppens klassisk uddannede kollegaer (f.eks David Mason ) deltog i optagelsen af nummeret og koret på nummeret var koner, kollegaer og venner (Jane Asher og Mrs Harrison, Mick Jagger, Keith Richards, Marianne Faithfull, Eric Clapton og Paul's bror Mike med flere).

Beatles-sange
John Lennon-sange
Paul McCartney-sange
Sange fra 1967
Sange skrevet af Lennon/McCartney
Nummer-et hits i Norge
Alexandra Johansen

Alexandra Johansen (født 1994) er en dansk atlet medlem af Køge Atletik.

Alexandra Johansen vandt som 17-årig bronze ved inde-DM på 800 meter 2011.

Danske mesterskaber 
  2011 800 meter-inde 2,18,83

Eksterne henvisninger 
 Statletik.dk Profil – Alexandra Johansen 

Mellemdistanceløbere fra Danmark
Atleter fra Køge Atletik
Drake Sather

Drake Sather (24. maj 1959 – 3. marts 2004) var en amerikansk standupkomiker og Emmy-nomineret tv-forfatter. Hans arbejde omfatter Zoolander , Saturday Night Live, Dennis Miller Show, Ed og NewsRadio.
Sather blev født i Seattle i Washington. Han blev nomineret til en Emmy Award for sit arbejde med The Larry Sanders Show. Sather skrev for Saturday Night Live i løbet af 1994-1995-sæsonen. Hans sidste kredit blev en tv-genindspilning af Mr. Ed, som han også var producent på.

Sather døde af et skudsår i hovedet den 3. marts 2004. Hans død blev styret af et selvmord. Han fik fire børn med sin anden kone.

Referencer

Eksterne henvisninger 
 

Kunstnere fra USA
Standupkomikere fra USA
Nathalie Lassen

Natalie U. Lassen (født 1994) er en dansk atlet medlem af Aabenraa Idræts- og Gymnastikforening.

Natalie U. Lassen vandt som 17-årig sølv ved inde-DM på 3000 meter 2011. Hun trænes af Poul Beck.

Danske mesterskaber 
  2011 3000 meter-inde 10,30,08

Eksterne henvisninger 
 Statletik.dk Profil – Nathalie Lassen

Mellemdistanceløbere fra Danmark
Atleter fra Aabenraa IG
Martin Stensvig

Martin Stensvig født 1988 er en dansk atlet. Han er medlem i Sparta Atletik og var frem til 2008 i Hellas Roskilde.

Stensvig trænes af Thor Aarøe Mørck.

Danske mesterskaber 
Listen er ikke komplet.
  2011 Stangspring-inde 5,10
  2010 Stangspring 4,85
  2010 Stangspring-inde 
  2009 Stangspring-inde 
  2007 Stangspring 4,35 
  2007 Stangspring-inde 4,60

Personlige rekorder 
 Stangspring: 5,00 Karlskrona, Sverige 10. juli 2010 
 Stangspring – inde: 5,10 Sparbank Arena i Skive 19. februari 2011

Ekstern henvisning 
 Statletik.dk – Profil – Martin Stensvig
 DAF i tal – Martin Stensvig

Stangspringere fra Danmark
Atleter fra Sparta Atletik
Atleter fra Hellas Roskilde
Tandoor

Tandoor er en cylinderformet lerovn, som er almindelig i centralasien, men først og fremmest i det nordlige Indien og Pakistan. Ovnen opvarmes med trækul og benyttes ved tilberedning af kød (f.eks. tandoorikylling) og fisk og brødbagning, som f.eks. af nan. Ofte bliver kødet sat på et spyd, før det tilberedes, og den høje temperatur i ovnen gør, at maden hurtigt bliver gennemstegt uden at miste saftigheden. 

Ordet tandoor kommer fra hindi tandūr og tannūr og disse ord kommer fra persisk tanūr, som stammer fra det arabiske tannūr.

Eksterne henvisninger 

Mad fra Indien
Madlavning
Natrium lauret sulfat

Natrium lauret sulfat eller natrium laurylæter sulfat (SLES eller i indholdsdeklarationer ofte: Sodium laureth sulfate) er et rengøringsmiddel og afspændingsmiddel, som findes i mange produkter til personlig pleje (sæber, shampooer, tandpastaer osv.). SLES er en billig og meget effektiv skumdanner..

Som mange andre rengøringsmidler, kan SLES også forårsage øjen- og hudirritation. Afhængig af produktionsmetoden, kan SLES indeholde små mængder af det kræftfremkaldende stof, 1,4-dioxan. Det har medført, at den amerikanske Food and Drug Administration (FDA) har krævet, at disse mængder bliver kontrolleret.

Kemisk struktur 
Stoffets bruttoformel er CH3(CH2)10CH2(OCH2CH2)nOSO3Na. Af og til er bogstavet ”n” erstattet med det faktiske antal, f.eks. lauret-2 sulfat. Handelsvaren er blandet, hvad angår antallet af etoxylgrupper, sådan at n udtrykker en middelværdi. Det er almindeligt, at handelsvaren har n= 3.

Fremstilling 
SLES bliver fremstillet ved at etoxylere dodecanol. Etoxylatet bliver omdannet til en svovlsyreester, som dernæst bliver neutraliseret ved konversion med natrium. Det nært beslægtede afspændingsmiddel, natriumlaurylsulfat (også kendt under navnet natrium dodecyl sulfat eller SDS) bliver fremstillet på tilsvarende måde, men uden etoxylering. SLS og ammonium lauryl sulfat (ALS) bruges ofte som alternativer til SLES i produkter til detailsalg.

Anvendelse 
SLES, SLS og ALS er afspændingsmidler, der bruges i mange kosmetikvarer på grund af deres evne til at rense og emulgere. De opfører sig, så de kan sammenlignes med sæbe.

Giftighed

Irritation 

Selv om SLES betragtes som sikkert i de koncentrationer, der anvendes i kosmetik, er det et lokalirriterende stof, ganske som andre rengøringsmidler, hvor irritationen øges med stigende koncentration. SLES har vist sig at fremkalde øjen- og hud irritation hos forsøgsdyr og visse forsøgspersoner. Det beslægtede afspændingsmiddel, SLS, er ligeledes lokalirriterende, og forskning synes at vise, at SLES også kan fremkalde irritation hos nogle mennesker efter længere tids påvirkning.

Kræftrisiko 
Forskning i stoffets giftighed, udført af Occupational Safety and Health Administration, National Toxicology Program og International Agency for Research on Cancer støtter de konklusioner, som Cosmetic, Toiletry, and Fragrance Association og American Cancer Society nåede frem til, nemlig at SLES ikke er kræftfremkaldende. U.S. Environmental Protection Agency klassificerer derimod 1,4-dioxan som sandsynligvis kræftfremkaldende (efter at have konstateret en øget forekomst ved kontrollerede dyreforsøg, men ikke på grundlag af epidemiologiske undersøgelser af de arbejdere, der omgås stoffet) og bevisligt lokalirriterendet (med niveauet for ikke-observerbar virkning ved 400 mg pr. m³) i koncentrationer, der er betydeligt højere end dem, man finder i forbrugerprodukter.

Se også 
 Natriumlaurylsulfat
 Natrium myret sulfat
 Natrium paret sulfat

Noter

Eksterne links 
 Children's Health Environmental Coalition: Beskrivelse og sundhedspåvirkninger ved natrium lauret sulfat 

Kemiske forbindelser
Rengøringsmidler
Anioniske tensider
Sulfater
Menap-istiden

Menap-istiden i Nordeuropa (også kendt som Nebraska-istiden i USA og Günz-istiden i Alperne) var en hård istid i den tidlige pleistocæne subepoke. Istiden varede ca. fra 1,2 mio. til 1,03 mio. år siden. Perioden er opkaldt efter den galliske stamme menaperne.

Menap blev både indledt og afsluttet med kolde perioder hvor store dele af Nordeuropa var isdækket, mens Mellemeuropa var dækket af tundra. I midten var en lidt varmere periode hvor fyr og birk indvandrede f.eks. Nordtyskland og Holland. I Danmark er der kun få aflejringer fra Menap.

Kilder 

Tidsnavigation:

Istider og mellemistider
Pleistocæn
Carl Christensen

Carl eller Karl Christensen har flere betydninger:

Personer:
 Carl Christensen (sadelmager) (1811-1887) – dansk sadelmager og politiker (Carl Adolf Ferdinand Christensen)
 Carl Christensen (øjenlæge) (1833-1912) – dansk øjenlæge, dr.med.
 Carl Christensen-Ordrup (1846-1916) – dansk forstander og forfatter
 Carl Christensen (botaniker) (1872-1942) – dansk botaniker (Carl Frederik Albert Christensen)
 Karl Christensen (forfatter) (1877-1968) – dansk forfatter og embedsmand
 Carl Christensen (forsikringsdirektør) (1897-1976) – dansk forsikringsdirektør
 Carl Christensen (direktør) (1899-1984) – dansk grundlægger af og direktør for Aktieselskabet Carl Christensen
 Carl Christensen (proprietær) (1904-1995) – dansk proprietær
 Karl O. Christensen (1908-1976) – dansk grosserer og direktør
 Karl Christensen (borgmester) (født 1941) – fhv. borgmester i Hadsund Kommune
 Carl Christensen (atlet) – dansk atlet

Desuden:
 Carl C. Christensen (1866-1960) – dansk forfatter
 Carl Christian Christensen (1860-1935) – dansk lektor, geograf
 Carl H. Christensen (1864-1931) – dansk bankdirektør og politiker
 Carl Henrik Dons Christensen (1942-1995) – dansk amtsdirektør
 Carl Johannes Christensen (1897-1971) – dansk bankdirektør
 Carl Jørgen Christensen (1857-1921) – dansk tandlæge, professor
 Carlo Christensen (1903-1976) – dansk konsul, kulturrådgiver

Andet:
 Aktieselskabet Carl Christensen – dansk autokomponentvirksomhed, også kendt som CAC
Senatorer fra Massachusetts

Senatorer fra Massachusetts er de senatorer, som vælges til at repræsentere Massachusetts i USA's senat. De vælges ved almindelige valg for en periode på seks år, som begynder den 3. januar. Valget finder sted den første tirsdag efter 1. november. Før 1914 blev senatorerne valgt af Massachusetts' lovgivende forsamling, og indtil 1935 begyndte deres funktionsperiode den 4. marts. De nuværende senatorer er demokraterne Elizabeth Warren og Ed Markey.

Embedsbesættelse ved frafald før valgperiodens udløb 
I det 20. århundrede blev poster, som var blevet ledige i løbet af en valgperiode, besat med en person, som blev udpeget af statens guvernør. En sådan udpegning var midlertidig og udløb ved næste ordinære valg. I 2004 ændrede det demokratisk kontrollerede styre i Massachusetts denne fremgangsmåde og fjernede guvernørens ret til at udpege en afløser, idet der i stedet skulle afholdes et ekstraordinært valg om posten. Denne regel blev gennemført til trods for et veto fra guvernøren, Mitt Romney. Flertallet i Massachusetts' lovgivende forsamling på dette tidspunkt ønskede ikke, at den republikanske guvernør skulle kunne vælge en republikansk senator til afløsning af demokraten John Kerry, hvis denne blev valgt til USA's præsident ved valget i 2004. Bestemmelsen foreskriver, at suppleringsvalget skal holdes inden for 145 til 160 dage fra modtagelsen af en udfyldt erklæring om, at indehaveren fratræder embedet. Loven tager den mulighed i betragtning, at fratrædelsen først træder i kraft et stykke tid efter indgivelsen af fratrædelsesmeddelelsen, og sikrer, at valget først sker efter fratrædelsesdatoen.

Mens han var uhelbredeligt syg af en hjernesvulst, anmodede Ted Kennedy lovgiverne i Massachusetts om at ændre loven, så der kunne udpeges en midlertidig senator indtil valget kunne finde sted. Kennedy døde kort efter, og lovgiverne vedtog derpå en lov, som gjorde dette muligt. Den 24. september 2009 underskrev guvernør Patrick loven og udpegede Paul G. Kirk, der tidligere havde været en af Kennedys rådgivere og formand for Demokraternes nationalkomite. Kirk udtalte, at han ikke ville stille op ved suppleringsvalget.

Klasse 1 
USA-senatorer i klasse 1 hører til den valgcyklus i senatet, hvor første senator blev valgt til en enkelt periode ved det det første valg til kongressen 1788/1789, og hvor posten var på valg igen ved 2. kongres, 5. kongres og for hver tredje kongres (seks år) derefter. Disse pladser har i de senere år været på valg i 1994, 2000, 2006 og vil komme det i 2012, idet der desuden har været afholdt et suppleringsvalg i 2010.

Senatorerne fra Massachusetts er anført nedenfor i kronologisk rækkefølge, med hver klasse for sig.

Klasse 2 
USA-senatorer i klasse 2 tilhører den valgcyklus, som blev valgt til de første to kongresser ved det første valg i 1788, og hvis pladser i de senere år har været på valg i 1996, 2002, 2008 og bliver det igen i 2014.

Kilder 

USA's kongres
Lewis Falls

Lewis Falls er et vandfald på Lewis River i Yellowstone National Park i Wyoming, USA. Højden på vandfaldet er ca. 9,1 meter ogt det ligger meget tæt på vejen mellem den sydlige indgang til nationalparken og Grant Village, en af parkens landsbyer.

Vandfaldet blev opdaget i 1872 under den såkaldte Hayden-Ekspedition til området. På grund af sin beliggenhed tæt ved vejen er vandfaldet et af parkens mest fotograferede.

Noter 

Yellowstone National Park
Wyoming
Vandfald i USA
Wagner (tøjbutikskæde)

Wagner er en dansk butikskæde, der forhandler herretøj.
Kæden blev grundlagt i 1946 i Aalborg af Richard Wagner Pedersen. Kæden er i dag ejet af PWT Group.

I 2000 begyndte Wagner at åbne forretninger i resten Skandinavien og kæden har tidligere haft over 100 butikker i hele Skandinavien, men antallet af butikker var ved udgangen af 2020 skåret ned til 36 butikker, hvoraf de 24 er placeret i Danmark.

Tidligere var størstedelen af Wagner´s udvalg fremstillet i Danmark, men produktionen er i stigende grad flyttet ud af landet.

Wagner sælger bl.a. blazere og habitter samt forskellige sports- og arbejdstøj.

Eksterne henvisninger 
 wagner.dk

Noter 

Tøjbutikskæder i Danmark
Etableret i 1946
Poul Johansen (fotograf)

Poul Johansen (11. oktober 1910 – 18. august 1973) var en dansk fotograf. Han blev allerede i 1920'erne elev af Peter Elfelt og videreførte dennes virksomhed som kongelig hoffotograf indtil 1973..

Kilder og eksterne henvisninger 

Kongelige hoffotografer fra Danmark
Danskere i 1900-tallet
Aktieselskabet Carl Christensen

Aktieselskabet Carl Christensen, også kendt som CAC eller C.A.C., er en dansk virksomhed, der producerer auto- og industrikomponenter. Virksomheden blev grundlagt af Carl Christensen 1. august 1927. Den har hovedkontor i Tilst, Aarhus (etableret 1927) og afdeling i Glostrup (etableret 1929). 

Tidligere havde CAC også afdelinger i Odense (etableret 1950) og Aalborg (etableret 1956). Især C.A.C. Motorrenovering på Riihimäkivej 3 i Aalborg er kendt, fordi værkstedsanlægget blev tegnet af Arne Jacobsen, som også har designet CAC's karakteristiske logo. Bygningen i Aalborg blev fredet i 2009. 

På koncernbasis omsættes der for over 1 mia. kr., og koncernen har ca. 600 medarbejdere. 

CAC har siden 1967 været ejet af CAC Fonden. Der blev grundlagt af fabrikant Carl Christensen med det formål at støtte kunst og kultur i Danmark med hovedvægten lagt på støtte til Den Gamle By i Aarhus og Herregårdsmuseet Gammel Estrup ved Auning.

Virksomheden blev etableret i små lokaler på Kystvejen i Aarhus, hvor der blev monteret Ford-dele på de nøgne Ford-chassiser, der ankom fra USA. Bilerne kom uden batterier, speedometer og lignende, og det blev Carl Christensens opgave at få færdiggjort bilerne. Da lokalerne på Kystvejen efterhånden blev for små i forbindelse med virksomhedens vækst, flyttede CAC til Park Allé, hvor Carl Christensen indrettede Danmarks første motorrenoveringsværksted. Herefter blev fabrikanten kendt som "Cylinder-Carl".

Referencer 

Fremstillingsvirksomheder i Danmark
Etableret i 1927
Virksomheder i Aarhus
Virksomheder i Aalborg
Glostrup
Carl Christensen (direktør)

Carl Christensen (12. juni 1899 i Aarhus – 11. december 1984) var en dansk virksomhedsgrundlægger og direktør.

Han var søn af købmand Anders Christensen (død 1937) og hustru Marie f. Søndergaard (død 1939), blev uddannet i firmaet Tvermoes & Abrahamson og etablerede i 1927 egen virksomhed, Aktieselskabet Carl Christensen eller C.A.C., der importerede auto-resoervedele og drev fabrikker for renoverede auto-komponenter i Aarhus. Virksomheden blev etableret i små lokaler på Kystvejen i Aarhus, hvor der blev monteret Ford-dele på de nøgne Ford-chassiser, der ankom fra USA. Bilerne kom uden batterier, speedometer og lignende, og det blev Carl Christensens opgave at få færdiggjort bilerne. Da lokalerne på Kystvejen efterhånden blev for små i forbindelse med virksomhedens vækst, flyttede CAC til Park Allé, hvor Carl Christensen indrettede Danmarks første motorrenoveringsværksted. Herefter blev fabrikanten kendt som "Cylinder-Carl". Virksomheden blev udvidet med filialer i København 1929, i Odense 1950 og i Aalborg 1956. Han var direktør i og formand i bestyrelsen for A/S Carl Christensen, A/S C.E. Pasborg, Aarhus og A/S Dansk Cylinder Service, Kolding.

Carl Christensen var også Ridder af 1. grad af Dannebrog, formand for tilsynsrådet for Handelsbanken i Aarhus 1942-72, for bestyrelsen for købstadmuseet Den Gamle By, medlem af Universitets-Samvirket, Aarhus, af bestyrelsen for Aarhus Oliefabrik A/S og Herregårdsmuseet Gammel Estrup. I 1967 stiftede han CAC Fonden, som ejer virksomheden CAC og støtter kunst og kultur.

Gift 20. november 1923 med Anna Johanne Høyer (12. april 1902 i Kolding -), datter af prokurist Vilhelm Høyer (død 1921) og hustru Johanne f. Carstensen (død 1961).

Kilder 
 Kraks Blå Bog 1974

Erhvervsfolk fra Danmark
Riddere af 1. grad af Dannebrog
Danskere i 1900-tallet
Personer fra Aarhus
Personer i Kraks Blå Bog (afdøde)
Fondsstiftere fra Danmark